b"\n_START_ARTICLE_\nGonds\n_START_SECTION_\nParticularitats\n_START_PARAGRAPH_\nLa seva estructura interna \xc3\xa9s complexa: a Chanda i Bastar hi ha alguns pobles (m\xc3\xa0ries, parjes, koyes) emparentats als gonds com a pobles dr\xc3\xa0vides per\xc3\xb2 \xc3\xa8tnies separades. En general s\xc3\xb3n endog\xc3\xa0mics. Les seves principals divisions s\xc3\xb3n els raj gonds (l\xe2\x80\x99aristocr\xc3\xa0cia) i els dhur o dust gonds (el poble); aquestos darrers s\xc3\xb3n anomenats pels hind\xc3\xbas com ravanvansis o descendents del domini Ravana, que fou destru\xc3\xaft per Rama. La major part dels antics zamindars i altres caps gonds eren del grup dels raj gonds, havent estat admesos a l'hinduisme i que justificaven la seva posici\xc3\xb3 per haver enlla\xc3\xa7at amb els rajputs, cosa que sense deixar de ser certa en casos individuals, no ho \xc3\xa9s en general; tamb\xc3\xa9 un grup anomenat khatulha gonds, que viuen el nord, tenen un estatus m\xc3\xa9s alts que els gonds ordinaris i s'haurien originat a l'estat de Khatola a Bundelkhand. _NEWLINE_Les cerim\xc3\xb2nies, com el matrimoni, imitant les cerim\xc3\xb2nies hind\xc3\xbas amb menors difer\xc3\xa8ncies. Pel casament un cap de fam\xc3\xadlia gond dona prefer\xc3\xa8ncia a casar als seus fills amb els fills de la seva germana. El matrimoni es fa en edat adulta i el divorci i el segon matrimoni de les v\xc3\xaddues est\xc3\xa0 perm\xc3\xa8s lliurement. Les cerim\xc3\xb2nies funer\xc3\xa0ries tenen caracter\xc3\xadstiques pr\xc3\xb2pies: el cos \xc3\xa9s posat amb els peus al sud; les classes altes cremen els seus morts encara que antigament s\xe2\x80\x99acostumava a enterrar el cos prop de la casa on vivia. Les animes s\xc3\xb3n homenatjades durant cinc dies i la seva veneraci\xc3\xb3 segueix per generacions. _NEWLINE_La seva religi\xc3\xb3 \xc3\xa9s animista; els seus deus s\xc3\xb3n els ancestres i el lloc de culte \xc3\xa9s la cuina de la casa; el deu principal \xc3\xa9s Bura Deo per\xc3\xb2 n'hi ha molts altres incloent deus hind\xc3\xbas, com Bhimsen, un dels germans Pandaves, Pharsi Pen deu de la destral de guerra, Ghangra, l'anell del coll dels bous, Chawar, la cua de les vaques, Bagh Deo el tigre; Dulha Deo, el nuvi al que es va emportar un tigre, Palo, la funda de les puntes de llan\xc3\xa7a, i altres._NEWLINE_F\xc3\xadsicament s\xc3\xb3n de menor estatura i de color fosc. El cos \xc3\xa9s proporcionat, el cap \xc3\xa9s rod\xc3\xb3, la boca gran, els forats del nas dilatats, llavis densos, el pel negre i poca barba i bigoti. _NEWLINE_La major part parlen l\xe2\x80\x99hindi per\xc3\xb2 la meitat m\xc3\xa9s o menys (no menys de dos milions) conserven la seva llengua pr\xc3\xb2pia el gondi."